న్యూఢిల్లీ : సరిహద్దు భద్రత దళం (బీఎస్ఎఫ్) కఠిన నిర్ణయం తీసుకుంది. జవాను తేజ్ బహదూర్ యాదవ్ను విధుల నుంచి తొలగించింది. తమ శిబిరంలో ఏర్పాట్లు సరిగా లేవని, నాసిరకం ఆహారాన్ని తినవలసి వస్తోందని ఆయన జనవరిలో సామాజిక మాధ్యమాల్లో పోస్ట్ చేసిన వీడియో దేశవ్యాప్తంగా సంచలనం సృష్టించిన సంగతి తెలిసిందే. యాదవ్ను డిస్మిస్ చేయడం గురించి బీఎస్ఎఫ్ అధికారి ఒకరు మాట్లాడుతూ విధి నిర్వహణలో ఉండగా మొబైల్ ఫోన్ను ఉపయోగించడం, నిరాహార దీక్ష చేయడం నిబంధనలకు విరుద్ధమని, ఆయనను భోజనం చేయమని కోరినప్పటికీ తిరస్కరించారని, అందుకే ఆయనను డిస్మిస్ చేశారని తెలిపారు. విధి నిర్వహణలో ఉన్న జవాన్లు మొబైల్ ఫోన్లను ఉపయోగించడంపై నిషేధం ఉందని తెలిపారు.బీఎస్ఎఫ్ 29వ బెటాలియన్ జవాన్ యాదవ్ పోస్ట్ చేసిన 4 వీడియోలలో తమకు నాసిరకం ఆహారం పెడుతున్నారని ఆరోపించారు. ఒక్కోసారి ఖాళీ కడుపుతో గడపవలసి వస్తోందని తెలిపారు. ప్రభుత్వం తమకోసం ఆహార పదార్థాలను సరఫరా చేస్తున్నప్పటికీ, ఉన్నతాధికారులు అక్రమంగా అమ్ముకుంటున్నారని ఆరోపించారు.  ఆయన జమ్మూ-కశ్మీరులోని భారత్-పాక్ సరిహద్దుల్లో విధులు నిర్వహించారు.
newdhilly : sarihaddu bhadrata dalam (bsf) kathina nirnayam teesukundi. javaanu tej bahadur yaadavnu vidhula nunchi tolaginchindi. tama sibiramlo erpaatlu sarigaa levani, naasirakam aahaaraanni tinavalasi vastondani aayana janavarilo saamaajika maadhyamaallo post chesina veedio desavyaaptamgaa sanchalanam srushtinchina sangati telisinde. yaadavnu dismis cheyadam gurinchi bsf adhikari okaru maatlaadutuu vidhi nirvahanalo undagaa mobail fonnu upayoginchadam, nirahara deeksha cheyadam nibandhanalaku viruddhamani, aayananu bhojanam cheyamani korinappatiki tiraskarinchaarani, anduke aayananu dismis chesarani telipaaru. vidhi nirvahanalo unna javaanlu mobail fonlanu upayoginchadampai nishedham undani telipaaru.bsf 29va betalian jawan yadav post chesina 4 veediyolalo tamaku naasirakam aahaaram pedutunnaarani aaropinchaaru. okkosari khaalii kaduputho gadapavalasi vastondani telipaaru. prabhutvam tamakosam aahaara padaarthaalanu sarafara chestunnappatiki, unnataadhikaarulu akramamgaa ammukuntunnarani aaropinchaaru.  aayana jammoo-kashmeeruloni bharat-pak sarihaddullo vidhulu nirvahinchaaru.